CELEX: 52017PC0367
Language: ro
Date: 2017-07-05
Title: Propunere de DECIZIE DE PUNERE ÎN APLICARE A CONSILIULUI privind supunerea noii substanțe psihoactive N-fenil-N-[1-(2-feniletil)piperidin-4-il]furan-2-carboxamidă (furanilfentanil) unor măsuri de control

COMISIA EUROPEANĂ
            Bruxelles, 5.7.2017
            COM(2017) 367 final
            2017/0152(NLE)
            Propunere de
            DECIZIE DE PUNERE ÎN APLICARE A CONSILIULUI
            privind supunerea noii substanțe psihoactive N-fenil-N-[1-(2-feniletil)piperidin-4-il]furan-2-carboxamidă (furanilfentanil) unor măsuri de control
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Decizia 2005/387/JAI a Consiliului privind schimbul de informații, evaluarea riscurilor și controlul noilor substanțe psihoactive
                  1
                prevede o procedură cu trei etape, în urma căreia o nouă substanță psihoactivă poate fi supusă unor măsuri de control în întreaga Uniune.
            
            
               La 23 ianuarie 2017 a fost publicat raportul comun al Observatorului European pentru Droguri și Toxicomanie (OEDT) și al Europol, elaborat în conformitate cu articolul 5 din Decizia 2005/387/JAI a Consiliului. La 28 februarie 2017, în urma cererii formulate de Comisie și de 9 state membre și în temeiul articolului 6 alineatul (1) din decizia Consiliului menționată anterior, Consiliul a solicitat o evaluare a riscurilor generate de consumul, producția și traficul noii substanțe psihoactive furanilfentanil, a implicării grupurilor infracționale organizate și a posibilelor consecințe ale introducerii unor măsuri de control al acestei substanțe.
            
            
               Riscurile pe care le implică furanilfentanilul au fost evaluate de Comitetul științific al OEDT, în conformitate cu dispozițiile articolului 6 alineatele (2), (3) și (4) din decizia Consiliului. La 24 mai 2017, președintele Comitetului științific a transmis Comisiei și Consiliului raportul de evaluare a riscurilor. Principalele rezultate ale evaluării riscurilor sunt următoarele:
            
            
               ·furanilfentanilul este un opioid sintetic foarte apropiat de fentanil, acesta din urmă fiind controlat la nivel internațional.
            
            
               ·furanilfentanilul este disponibil în Uniunea Europeană cel puțin din iunie 2015 și a fost detectat în 16 state membre. Un număr de 23 de decese asociate furanilfentanilului au fost raportate de 5 state membre. În cazul a cel puțin 10 decese, furanilfentanilul a fost cauza decesului sau este posibil să fi contribuit la acesta.
            
            
               În temeiul articolului 8 alineatul (1) din Decizia 2005/387/JAI a Consiliului, în termen de șase săptămâni de la data primirii raportului de evaluare a riscurilor, Comisia prezintă Consiliului fie o inițiativă prin care noua substanță psihoactivă este supusă unor măsuri de control în întreaga Uniune, fie un raport în care explică de ce consideră că o astfel de inițiativă nu este necesară. Conform hotărârii Curții de Justiție din 16 aprilie 2015 în cauzele conexate C-317/13 și C-679/13, Parlamentul European trebuie consultat înainte de adoptarea unui act întemeiat pe articolul 8 alineatul (1) din Decizia 2005/387/JAI a Consiliului. 
            
            
               Ținând seama de constatările raportului de evaluare a riscurilor, Comisia consideră că există motive ca această substanță să fie supusă unor măsuri de control în întreaga Uniune. Conform raportului de evaluare a riscurilor, toxicitatea acută a furanilfentanilului poate afecta grav sănătatea oamenilor.
            
            
               2.
                     OBIECTIVUL PROPUNERII 
            
            
               Obiectivul prezentei propuneri de decizie de punere în aplicare a Consiliului este de a solicita statelor membre să supună furanilfentanilul măsurilor de control și sancțiunilor penale prevăzute de legislația lor, în baza obligațiilor care le revin în temeiul Convenției Organizației Națiunilor Unite din 1971 privind substanțele psihotrope.
            
            
               2017/0152 (NLE)
            
            
               Propunere de
            
            
               DECIZIE DE PUNERE ÎN APLICARE A CONSILIULUI
            
            
               privind supunerea noii substanțe psihoactive N-fenil-N-[1-(2-feniletil)piperidin-4-il]furan-2-carboxamidă (furanilfentanil) unor măsuri de control
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, 
            
            
               având în vedere Decizia 2005/387/JAI a Consiliului din 10 mai 2005 privind schimbul de informații, evaluarea riscurilor și controlul noilor substanțe psihoactive
                  2
               , în special articolul 8 alineatul (3),
            
            
               având în vedere propunerea Comisiei Europene,
            
         
         
            
               având în vedere avizul Parlamentului European
                  3
               , 
            
            
               întrucât:
            
            
               (1)Raportul de evaluare a riscurilor privind noua substanță psihoactivă N-fenil-N-[1-(2-feniletil)piperidin-4-il]furan-2-carboxamidă (furanilfentanil) a fost elaborat, în conformitate cu articolul 6 din Decizia 2005/387/JAI, în cadrul unei sesiuni speciale a Comitetului științific extins al Observatorului European pentru Droguri și Toxicomanie (OEDT) și a fost transmis ulterior Comisiei și Consiliului la 24 mai 2017.
            
            
               (2)Furanilfentanilul este un opioid sintetic similar din punct de vedere structural cu fentanilul, acesta din urmă fiind o substanță supusă controlului, care este utilizată pe scară largă în medicină pentru anestezia generală practicată în cursul intervențiilor chirurgicale și pentru calmarea durerii. Furanilfentanilul este, de asemenea, înrudit din punct de vedere structural cu acetilfentanilul și cu acriloilfentanilul, două substanțe care au făcut obiectul unor rapoarte comune ale OEDT-Europol elaborate în decembrie 2015 și decembrie 2016.
            
            
               (3)Furanilfentanilul este disponibil în Uniune cel puțin din iunie 2015 și a fost detectat în 16 state membre. În majoritatea cazurilor, acesta a fost confiscat sub formă de pudră, dar și sub formă lichidă sau de tablete. Cantitățile detectate sunt relativ mici, însă ar trebui luate în considerare în contextul potenței substanței.
            
            
               (4)Un număr de 23 de decese asociate furanilfentanilului au fost raportate de cinci state membre. În cazul a cel puțin zece decese, furanilfentanilul a fost cauza decesului sau este posibil să fi contribuit la acesta. În plus, trei state membre au raportat 11 cazuri de intoxicație acută neletală asociată cu furanilfentanil.
            
            
               (5)Nu există informații care să sugereze implicarea grupurilor infracționale organizate în producția, distribuția (traficul) și furnizarea de furanilfentanil în Uniune. Datele disponibile sugerează că furanilfentanilul este produs de fabrici de produse chimice din China.
            
            
               (6)Furanilfentanilul este vândut online, atât în cantități mici, cât și cu ridicata, ca „substanță chimică utilizată în cercetare”, de regulă, sub formă de pulbere și de spray nazal gata de utilizare. Informațiile obținute în urma confiscărilor sugerează că este posibil ca furanilfentanilul să fi fost vândut și pe piața de substanțe opioide ilegale.
            
            
               (7)Furanilfentanilul nu are utilizări recunoscute în domeniul medicinii umane sau veterinare în Uniune. Nu există indicii că furanilfentanilul poate fi utilizat în alt scop decât pentru materiale analitice de referință și în cercetarea științifică.
            
            
               (8)Raportul de evaluare a riscurilor arată că prin continuarea cercetării s-ar putea răspunde la multe dintre întrebările legate de furanilfentanil care apar ca urmare a lipsei de date cu privire la riscurile la adresa sănătății individuale, a sănătății publice și a societății. Cu toate acestea, dovezile și informațiile disponibile privind riscurile la adresa sănătății și cele sociale pe care substanța le implică, având în vedere și similaritatea acesteia cu fentanilul, oferă suficiente motive pentru a supune furanilfentanilul unor măsuri de control în întreaga Uniune.
            
            
               (9)Furanilfentanilul nu figurează pe lista substanțelor supuse controlului în temeiul Convenției unice a Organizației Națiunilor Unite din 1961 privind substanțele stupefiante sau al Convenției Organizației Națiunilor Unite din 1971 privind substanțele psihotrope. Substanța nu este în prezent evaluată de către sistemul Organizației Națiunilor Unite.
            
            
               (10)Întrucât zece state membre controlează furanilfentanilul în temeiul legislației lor naționale în materie de control al drogurilor, iar trei state membre controlează furanilfentanilul în temeiul altei legislații, supunerea acestei substanțe la măsuri de control în întreaga Uniune ar contribui la evitarea apariției unor obstacole în cooperarea transfrontalieră în domeniul aplicării legii și în cel judiciar și la protecția împotriva eventualelor riscuri generate de disponibilitatea și consumul acestei substanțe.
            
            
               (11)Decizia 2005/387/JAI conferă Consiliului competențe de executare cu scopul de a asigura, la nivelul Uniunii, un răspuns rapid și bazat pe cunoștințe de specialitate la apariția de noi substanțe psihoactive detectate și raportate de statele membre, prin supunerea substanțelor respective la măsuri de control în întreaga Uniune. Având în vedere că au fost respectate condițiile și procedura care declanșează exercitarea acestor competențe de executare, ar trebui adoptată o decizie de punere în aplicare pentru a supune furanilfentanilul unor măsuri de control în întreaga Uniune.
            
            
               (12)Danemarca are obligații în temeiul Deciziei 2005/387/JAI și, prin urmare, participă la adoptarea și aplicarea prezentei decizii, care pune în aplicare Decizia 2005/387/JAI.
            
            
               (13)Irlanda are obligații în temeiul Deciziei 2005/387/JAI și, prin urmare, participă la adoptarea și aplicarea prezentei decizii, care pune în aplicare Decizia 2005/387/JAI.
            
            
               (14)Regatul Unit nu are obligații în temeiul Deciziei 2005/387/JAI și, prin urmare, nu participă la adoptarea și aplicarea prezentei decizii, care pune în aplicare Decizia 2005/387/JAI, nu are obligații în temeiul acesteia și aceasta nu i se aplică,
            
            
               ADOPTĂ PREZENTA DECIZIE: 
            
            
               Articolul 1
            
            
               Noua substanță psihoactivă N-fenil-N-[1-(2-feniletil)piperidin-4-il]furan-2-carboxamidă (furanilfentanil) se supune unor măsuri de control în întreaga Uniune.
            
            
               Articolul 2
            
         
         
            
               Până la [un an de la data publicării prezentei decizii] cel târziu, statele membre iau măsurile necesare, în conformitate cu legislația lor națională, pentru a supune noua substanță psihoactivă, menționată la articolul 1, măsurilor de control și sancțiunilor penale prevăzute de legislația lor, în baza obligațiilor care le revin în temeiul Convenției Organizației Națiunilor Unite din 1971 privind substanțele psihotrope.
            
            
               Articolul 3
            
            
               Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            
            
            
            
               Prezenta decizie se aplică în conformitate cu tratatele.
            
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  JO L 127, 20.5.2005, p. 32.
               
               
                  
                     (2)
                  JO L 127, 20.5.2005, p. 32.
               
               
                  
                     (3)
                  JO C , , p. .